google/wiki40b huggingface dataset:
Dill

Etymologi

Navnet dill kommer fra angelsaksisk dile som norsk og i moderne engelsk har blitt til dill.Oxford English Dictionary fører ordet tilbake til de gammel engelske dili, dile, (dil) dyle som samsvarer med gammelt lavtysk dilli, middelnederlandsk og nederlandsk dille, gammelt høytysk tilli og middelhøytysk tille samt tysk dill og dille, dansk dild og svensk dill.Falk og Torp viser også til formene dilli i oldsaksisk samt sideformen i angelsaksisk dyle, i tysk dialekt Tülle og i eldre dansk dylle.
Falk og Torp mener at ordet henger sammen med det tyske ordet Dolde (blomsterskjerm) fra oldhøytysk toldo som kommer fra den indogermanske roten *dhel (blomstre).Oxford English Dictionary mener at opprinnelsen til de germanske variantene av ordet er ukjent.
Dilla og dylla i norske dialekter, samt oldnorsk dylla brukes i norske dialekter om en annen plante, åkerdylle (Sonchus arvensis).

Dill som krydder

Det er de smale, velsmakende bladene som blir brukt som krydder, men også frøene kan brukes. De har sterkere smak og brukes ikke så ofte. Dillen har sin selvfølgelige plass sammen med for eksempel gravlaks, 
dillsaus, krepseanretninger, potetretter, salater og spesielt sammen med fisk og skalldyr.
I Romania blir urten kalt Mărar og blir brukt i borsjtsj eller til å lage sylteagurk.

Historie

Dill stammer fra et område rundt Middelhavet og sør i Russland. Zohary og Hopf bemerket at «ville og ugresslignende typer dill er utbredt i Middelhavet og i Vest-Asia.» Selv om flere kvister av dill ble funnet i graven til Amenhotep II fra rundt 1400 f.Kr., rapporteres de at de tidligste arkeologiske bevis for dyrkingen kommer fra sen neolittisk bosetninger på bredder av innsjøer i Sveits rundt 3600 f.Kr. Spor har blitt funnet i romerske ruiner i Storbritannia, og er også nevnt i Matteusevangeliet 23,23.
Boy A

Sammendrag

Filmen starter når Eric Wilson (Andrew Garfield) blir løslatt fra fengsel - og han blir tildelt ett nytt navn, Jack Burridge. 
Hans fortid blir fortalt gjennom en rekke flashbacks. Det begynner med at Eric Wilson blir venn med bråkmakeren Philip Craig, etter at Philip redder ham fra noen bøller. Det blir senere avslørt at Philip hadde blitt utsatt for seksuelle overgrep begått av hans eldre bror. En dag begynner Philip å krangle med en ung jente fra samme barneskole, i en park. Hun kritiserer oppførselen deres, og kaller dem "avskum" når hun ser Philip ødelegge ett skilt med en kniv. Philip kutter opp armen til jenta med lommekniven. Deretter griper han tak i jenta, og han drar henne under en bro. Når Philip mister kniven plukker Eric den opp, og følger etter dem under broen. Jenta blir drept, men det kommer ikke frem hvem som egentlig drepte henne eller hvordan.
Eric (kalt Boy A under rettssaken) og Philip blir satt i politiets varetekt som følge av drapet på jenta. Philip dør kort tid senere, muligens fra selvmord. Men Eric mener at Philip kan ha blitt drept av andre ungdomsforbrytere i fengsel. Eric blir løslatt fra ungdomsfengsel når han blir myndig, og han møter rehabiliteringsarbeider Terry (Peter Mullan). Eric, sjenert og ivrig etter å bli en god borger igjen, starter et nytt liv under navnet Jack Burridge. Han finner seg en jobb, og blir god venn med kollega Chris (Shaun Evans). Han forelsker seg i en annen kollega, Michelle (Katie Lyons), og en dag redder han og Chris en liten jente som ellers ville ha dødd etter en alvorlig bilulykke. En artikkel i en avis skildrer ham som en helt, og den inkluderer et bilde av både Eric og Chris. Eric ønsker å være helt ærlig med kjæresten Michelle og avsløre sin fortid til henne, selv om Terry oppfordrer ham til ikke å gjøre det fordi han mener at dette er for farlig. Terry er redd for at folk kan angripe Eric fordi det er en belønning på £20.000 for å finne ham. 
Rehabiliteringsarbeideren har også problemer sin egen sønn, og en dag oppdager denne sønnen Eric`s sanne identitet fra gamle avisartikler fra rettssaken mot ham. I tillegg finner han finner informasjon om Eric på farens datamaskin, og han avslører dette til det en avis. Som et resultat mister Eric jobben, og hans beste venn Chris distanserer seg fra ham. Kort tid senere blir kjæresten Michelle savnet, og Eric blir mistenkt for å være involvert i forsvinningen. Men senere blir det avslørt at hun hadde stengt seg inne i sitt eget hjem, sønderknust av avsløringen at Jack faktisk er Eric. Eric forsøker gjentatte ganger å kontakte Terry, men kommer bare til telefonsvareren hans. Han flykter fra sitt eget hjem for å unngå journalister og reiser til Blackpool. Etter å ha lagt igjen farvel-meldinger i talepostkassen til Terry og Chris, så avslutter filmen med Eric stående over kanten på en høy bro.
North Little Rock (Arkansas)

Historie

North Little Rock har en lang historie, og kan dateres tilbake til gravhaugfolk. Den var en gang kjent som Argenta, et navn som i dag brukes spesielt om sentrumsområdet av North Little Rock. I 1890 annekterte Little Rock det uregulerte Argenta-samfunnet som sin åttende Ward og kom en konkurrerende underskriftskampanje i forkjøpet som ønsket bystatus for Argenta. Et nærliggende område ble etablert som byen North Little Rock i 1901 som en del av en plan for å gjenvinne den åttende Warden fra Little Rock. Innen 1904 hadde Arkansas Høyesterett tillatt byen å annektere den åttende Ward. Den moderne byen North Little Rock anser denne datoen som starten på byen. Den kombinerte byen vedtok Argenta som navn i 1906, men vendte tilbake til North Little Rock, i oktober 1917. En rest av byens tidligste år kan sees i North Little Rock City Hall (bygget i 1914), som fortsatt inneholder plaketter med henvisning til «Argenta», og inneholder «C of A» (City of Argenta) i dekorative detaljer.

Geografi

North Little Rock ligger ved koordinatene 34°46′51″N 92°15′25″V (34.780791, -92.256881).
I henhold til United States Census Bureau har byen et totalt areale på 47,0 kvadratmiles (122 km²), hvor 44,8 kvadratmiles (116 km²) er land og 2,2 kvadratmiles (5,7 km²) (4,58 %) er vann.

Motorveier

North Little Rock er også den østlige endepunktet for Interstate 30 og sørenden av Arkansas sin del av Interstate 57. Interstate 40, US 65, US 67 og US 167 går alle igjennom byen.

Styresett

Byen North Little Rocks folkevalgte består av en borgermester, et byråd av Aldermen (totalt åtte, med to fra hver av de fire av byens warder), bysekretær/-kasserer, byadvokat og to dommere. Disse er supplert med en rekke styrer og komiteer som er sammensatt av byens myndigheter og beboere.

Politiet

North Little Rock Police Department (NLRPD) har godkjenning til å drive ubemannet fly (UAV). Etaten har jobbet med et lite pilotløst helikopter siden 2008.

Brannvesenet

I tillegg til brann- og ambulanseanrop responderer North Little Rock brannvesenet (NLRFD) på behov for deres responsteam for spesielle operasjoner, responsteam for håndtering av farlig materiale samt vannredningsteamet benyttet på elven Arkansas.
Adlerhorst

Adlerhorst (Ørneredet) var et av Adolf Hitlers førerhovedkvarter under andre verdenskrig, og han ledet Ardenneroffensiven herfra. Det lå ca. 10 km vest for Bad Nauheim.

Anlegget

Adlerhorst besto av tre deler: to bygget rundt slottene Ziegenberg og Kransberg, og et anlagt i dalen Wiesental en kilometer nordvest for Ziegenberg. Det var på det siste området Hitler oppholdt seg.
Slottene hadde tidligere vært i privat eie, i september 1939 ble Ziegenberg konfiskert og 1. oktober samme år ble Kransberg ekspropiert. Arbeidet på de tre byggestedene varte fra september 1939 til august 1940. Byggestaben til Albert Speer var ansvarlig ombyggingen av slottene, mens Organisation Todt sto for byggingen av bunkere og infrastruktur. Det ble innredet egne rom for Hitler i Ziegenberg, og slottet ble forbundet med et omfattende bunkeranlegg både over og under jorden. Kransberg var ment som et hovedkvarter for Heinrich Himmler. I Wiesental ble det bygget syv bunkere. På taket av dem ble det plassert arbeidsbygninger kamuflert som fritidsboliger.
Det hadde vært meningen at Hitler skulle lede invasjonen av Frankrike i 1940 fra Ziegenberg, men anleggsarbeidet ble ikke ferdig i tide. Dessuten mente Hitler at det var upassende å lede sine soldater fra et luksuriøst slott. Han regnet med at tyskerne etter krigen ville valfarte til «seiershovedkvarteret», og det måtte derfor ha et spartansk preg.
Hitler forlot Berlin med privattoget sitt 10. desember 1944 og ankom Ziegenberg tidlig dagen etter for å lede Ardenneroffensiven derfra. Han feiret julaften i Ziegenberg. Generaloberst Heinz Guderian som var til stede kalte det «den mest dødstriste julekveld i høyst ukristelige omgivelser». Etter at offensiven hadde brutt sammen dro Hitler 15. januar 1945 tilbake til Berlin, der han ble frem til selvmordet.
19. mars ble Ziegenberg bombet av amerikanerne og slottet satt i brann. 27. mars satte tyskerne fyr på anlegget i Wiesental. 31. mars ble Adlerhorst inntatt av amerikanske styrker. I 1946 ble restene av bunkerne i Wiesental sprengt. Kransberg hadde blitt spart og de allierte brukte slottet til å forhøre flere prominente naziledere, bl.a. Albert Speer og Hjalmar Schacht, før de ble sendt til Nürnberg.
Malacorhinus

Utseende

Middelsstore, blanke, røde og svarte bladbiller. Oversiden er glatt og blank uten hår. Antennene er nesten så lange som kroppen. Hodet har litt utstående, rundede fasettøyne. Pronotum er firkantet med litt krumme ytterkanter- Dekkvingene er jevnbrede uten punktrader.

Levevis

Både larvene og de voksne (imago) er planteetere, ofte på busker og trær. Noen av artene kan opptre i store mengder og snauspise vertsplantene i enkelte år.

Utbredelse

Slekten er for det meste utbredt i den neotropiske økosonen, men går nord til det sørligste USA.
Dimetyltryptamin

Hallusinogene egenskaper

DMT er et kraftig psykoaktivt stoff. Hvis DMT røykes, injiseres eller inntas oralt med en MAOI, kan det skape kraftfulle enteogene opplevelser inkludert ekte hallusinasjoner (opplevd virkelighetsutvidelse). En bisitter (trip sitter) er som regel til stede både for å gi brukeren psykisk støtte og for å assistere i det praktiske arbeidet ved bruken. 
I en studie utført i 1988 ved universitetet i New Mexico fant psykiateren Rick Strassman at anslagsvis 20 % av de frivillige som fikk injisert høye doser med DMT hadde opplevelser identiske med Nær døden opplevelser.

Kjemi

DMT er et derivativ av tryptamin med to ekstra metyl-grupper ved amin-nitrogenatomet. DMT blir ofte syntetisert gjennom Speeter-Anthony syntese fra indol ved hjelp av oksalylklorid, dimetylamin, og lithiumaluminiumhydrid som reagenser. DMT blir vanligvis brukt i sin basiske form, men det er mer stabilt som et salt, f.eks. som et fumarat. I motsetning til DMTs base er dets salter vannløselige. DMT i løsning mister hurtig sine egenskaper og bør oppbevares beskyttet fra luft og lys i en fryser.

Juridisk status

DMT står oppført i den norske narkotikalisten, jf. Konvensjonen om psykotrope stoffer, 1971, med klassifikasjonen Schedule I.
DMT blir i USA  klassifisert som et Schedule I-stoff selv om det helt nylig foreligger et høyesterettskjennelse som gjør det mulig for en bestemt brasiliansk kirke (Uniao do Vegetal) å importere og bruke  hoasca-te (inneholdende DMT) i sine religiøse seremonier. I Canada er det klassifisert som et Schedule III-stoff. I Frankrike er stoffet og de fleste planter det utvinnes fra klassifisert som stupéfiant. I Storbritannia er det klassifisert som et Class A-stoff.
I Brasil finnes en rekke religiøse bevegelser basert på bruken av ayahuasca, vanligvis i en animistisk kontekst som kan være sjamanistisk eller, oftere, blandet med kristen symbolikk. Disse ble legalisert etter offentlige undersøkelser av teen.
Denne praksisen er også tillatt i USA, der DMT er en Schedule-1 substans.
Hetang

Hetang (kinesisk: 荷塘区; pinyin: Hétáng Qū) er et bydistrikt i byprefekturet Zhuzhou i provinsen Hunan i Folkerepublikken Kina.
Distriktet har et areal på 152 km² og teller ca. 220.000 innbyggere (2003).
Sosialpedagogikk

Bakgrunn

Begrepet sosialpedagogikk har røtter tilbake til 1800-tallet, og spesielt boken Sozialpädagogik fra 1899 av den tyske filosofen Paul Natorp. Natorp beskrev sosialpedagogens oppgave som det å kartlegge sosiale betingelser for oppdragelse, og bestemme betingelser for oppdragelsen i utformingen av et sosialt liv. Den franske sosiologen Émile Durkheim ble talsmann for lignende synspunkter, også han ved århundreskiftet.
Ruggesteinen (Bolga)

Ruggesteinen på øya Bolga i Nordland er en ca. 40-60 tonn tung flyttblokk som ligger i vippepossisjon, slik at den rugger når den dyttes opp. Steinen kan beveges ca 10 centimeter opp, og den kan settes i bevegelse ved håndmakt, også av barn.
Steinen er plassert på Klippfiskbergan ved havet, på vestsiden av øya, om lag 1,5 kilometer fra fergeleiet. Det er lett adkomst til steinen via en tursti.
Fra Ruggesteinen på Bolga er det utsikt ut over flere hundre holmer i Bolgværet.

Naturminne

Ruggesteiner er ofte spektakulære naturminner som har gitt næring til folkefantasien.
I den siste istiden førte innlandsisen med seg flyttblokker som ble stående på et underlag av mindre steiner og sand. Under den videre avsmeltingen har vann spylt bort mye av materialet under flyttblokkene, og kun små steiner som sitter fast under flyttblokkene har blitt liggende igjen.
Coalició Reformista

Coalició Reformista var en politisk sammenslutning som stilte til valg  i Andorra i 2009 og som så ble til Partit Reformista d'Andorra. Sammenslutningen ble dannet av Partit Liberal d'Andorra, Nou Centre, Unió Laurediana og Independents d'Ordino. Koalisjonen vant 32,2% av stemmene og fem mandater ved valget til nasjonalforsamlingen i 2009. Ved valget i 2011 stilte Partit Reformista d'Andorra som en del av Demòcrates per Andorra.
Any Time at All

Bakgrunn

Lennon var den mest aktive låtskriveren i perioden hvor albumet A Hard Day's Night ble innspilt. McCartney sto for sangene «And I Love Her», «Can't Buy Me Love» og «Things We Said Today», mens Lennon var hovedansvarlig for de resterende ti sangene. «Any Time At All» var en av dem og han følte det var en påtvungen komposisjon for å fylle ut sangkvota på det kommende albumet. I et intervju fra 1980 fortalte han at «Any Time at All» var en omskriving av «It Won't Be Long» (fra With The Beatles) og at det var samme akkordmønster med hans ropende vokal. Det var sannsynligvis McCartney som fant på instrumentalpartiet i «Any Time at All».
Kenji Wakai

Karriere

Kenji Wakai startet sin profesjonelle karriere i Sanfrecce Hiroshima i 1997.
SIAI-Marchetti

Historie

Det italienske flyprodusentselskapet ble grunnlagt i 1915 som Societa Idrovolanti Alta Italia som betyr Sjøflyselskap i Øvre Italia på norsk. Dermed forkortelsen inn i S.I.A.I. som fortsatte etter oppkjøpet av Società Anonima Costruzioni Aeronautiche Savoia i 1920 ved å skifte om til Societa Italiana Aeroplani Idrovolanti. Navnet «Savoia» var hentet fra kongehuset Savoia, ble en del av merkevaren bak S.I.A.I., spesielt etter den meget dyktige luftfartøyingeniøren Alessandro Marchetti gjort seg kjent for sine flyene deriblant Savoia-Marchetti S.55 i midten av 1920-tallet. En kombinasjon av to navn; Savoia-Marchetti, var deretter blitt det internasjonale navnet for SIAI fram til 1944.
I april 1944 ble navnet Savoia droppet til fordel for SIAI-Marchetti. Etter krigens slutt prøvd ulike flyprodusenter å gjenopplive den italienske flyindustrien som var dels latt i ruiner, men den teknologiske avstanden til de amerikansk-vesteuropeiske flyprodusentene var meget stor. Etter begrensede suksess med SM.95 og mindre fly gikk man over til småflyproduksjon og helikopterproduksjon i 1950-tallet. I 1983 ble SIAI-Marchetti kjøpt av Agusta. I 1997 ble det siste flyet, en SF-600 Canguro, levert fra Sesto Calende. Agusta hadde overført SIAI-Marchetti til rivalen Aermacchi, som stengte selskapet.
Glassverket Idrettsforening

Fotball

Etter å ha ligget brakk i flere år ble seniorfotballen i Glassverket startet opp igjen før sesongen 2007. Sesongen 2011 spilte de i 5. divisjon, etter å ha rykket opp fra sin 6. divisjons-avdeling i 2010. Laget ble trent av tidligere juniortrener Christian Olsen, med Arild Kowalewski som hjelpetrener. Dette var lagets første sesong uten Vidar Westerås, som hadde styrt laget siden oppstarten i 7. divisjon i 2007. Initiativtaker Jon Anders Thomassen fungerte som administrativ leder for A-laget og også som trener for B-laget, som ble startet opp før 2010-sesongen. B-laget spilte i 7. divisjon og var i hovedsak et «fun-lag» med lave ambisjoner og høyt humør.

Sesongen 2018

Sesongen 2018 ble en eneste opptur for Glassverket fotball. Ti år etter gjennoppstandelsen er ikke laget bare best i bydelen, og havnet over erkerivalen på tabellen, men stilte hele tre seniorlag hvorav ett vant sin avdeling og rykekt opp samt innkasserte KM gull. Neste sesong (2019) stiller Glassverkets tre herrelag i 5, 6 og 7 divisjon og har sjeldent hatt like mye aktivitet og så god forankring i lokalmiljøet. Toppscorer for førstelaget var Daniel Bretvik Gustavsen med 15 mål og trener var Stian Andersen. Stian har vært med fra oppstarten som junior og gått gradene som spiller og nå trener de siste 10 årene.
Kjente tidligere GIF-spillere er Thomas Andre Ødegaard, Lars Cramer, Jan-Richard Lislerud Hansen og Lars Erik Martinsen.

Håndball

Glassverkets damer ble norgesmestere i 1974 (utendørs) og i 1981 (innendørs). Sesongen 2011/2012 spilte klubben seg opp i eliteserien etter mange års fravær.
Søre Trysil

Søre Trysil er det sørlige området i Trysil kommune, grendene sør for Nybergsund, mer spesifikt Lutnes, Plassen, Skjærberget, Vestsjøberget, Rundfloen, Busta, Galaasen, Landsjøåsen og Langtjønnåsen. Her finner man Trysil Montessoriskole, Søre Trysil barnehage og Åsene-Søre Trysil idrettslag. Fotballaget Åsene har, etter mange års dvale, gjenoppstått (2006) og spiller nå i sjette divisjon for herrer. Hjemmebanen ligger i Landsjøåsen. Området har også eget utmarkslag, butikk, kombinert pannekakerestaurant og mynthandel, samt musikk-korps og egen rocke-/aktivitetsfestival – Lutuvalen. Trysil-forlaget ligger her, og forfatteren Dagfinn Grønoset kom herfra.
Comité national olympique et sportif français

Comité national olympique et sportif français (CNOSF) er Frankrikes nasjonale idrettsforbund og nasjonale olympiske komité. Organisasjonen samler 96 forbund med 180 000 idrettslag.
Comité olympique français (COF) ble grunnlagt i 1894 av baron Pierre de Coubertin, mens Comité National des Sports (CNS) ble til i 1908. De to organisasjonene slo seg sammen i 1972.
CNOSF har komiteer i regionene og avdelinger på departementsnivå. Videre har CNOSF egne komiteer for de oversjøiske områdene Fransk Polynesia, Ny-Caledonia, Saint-Martin og Wallis- og Futunaøyene.
Bataan

Historie

Sent på 1500-tallet hadde den kinesiske sjørøveranføreren Limahong et støttepunkt her, hvorfra han forjeves prøvde å erobre øya Luzon.
I 1647 kom nederlandske marineskip hit og forsøkte å erobre det filippinske øyrike fra spanjolene. I den firbindelse drepte de innbyggerne i landsbyen Abucay.
Under andre verdenskrig holdt 14.000 soldater fra det amerikanske marineinfanteri og 2.000 filippinske stridsvognsstyrker en tid stand på halvøya Bataan og den nærliggende øya Corregidor.Da styrkene på halvøya overgav seg ble de sendt avsted på dødsmarsjen fra Bataan til fangeleirer lenger nord.

Politisk inndeling

Bataan er delt i 1 city (bykommune) og 11 municipalities (landkommuner).
Perignamptus

Utseende

Små (ca. r millimeter), hvelvede, litt matte, rødbrune biller. De kan rulle seg sammen til en kule, der de brede leggene på mellom- og bakbeina dekker undersiden. Oversiden er nokså kraftig og  middels tett punktert, de hvelvede dekkvingene har grove, men grunne, punktgroper.

Levevis

Billene har blitt funnet mellom løvstrø i skog. De voksne billene kan ikke fly.

Utbredelse

Slekten er utbredt på Ny-Guinea.
Daryl Murphy

Landslaget

Han ble tatt ut i Irlands EM-tropp til EM i Frankrike 2016.
Nordlaks

Nordlaks er et helintegrert selskap som produserer, videreforedler og selger atlantisk laks og regnbueørret. Selskapet ble etablert i 1989 av Inge Berg. Hovedkontoret er lokalisert til Stokmarknes i Vesterålen, sammen med slakteri- og videreforedlingsanlegg.  
Nordlaks er et konsern bestående av en rekke ulike selskaper. Konsernet har virksomhet i 12 kommuner iNordland og Troms, rundt 420 ansatte (2018) og omsatte i 2017 for rundt 3 milliarder kroner. 
I 2017 fikk Nordlaks tilsagn på søknad om sammen 21 utviklingstillatelser til bygging av to ulike havfarmer. Den første stasjonære havfarmen skal etter planen komme til Hadsel i 2020, med første utsett av fisk i løpet av sommeren 2020. Konstruksjonen blir 385 meter lang og vil ha kapasitet til å produsere inntil 2 millioner laks til slaktevekt på ca 5 kilo. Selskapet bygger et av Norges største settefiskanlegg på Innhavet i Hamarøy kommune som ferdigstilles i 2019, og får våren 2020 også levert den første av to gass-hybride brønnbåter, som den første av sitt slag i verden. 
Selskapet kontrolleres av Inge Berg, som eier alle A-aksjene og totalt 51,7 prosent av aksjene i holding-selskapet. Øvrige 48,3 prosent eies av Inge Bergs fire barn.
Albo Härad

Albo Härad (tidligere dansk Albo Herred) var et herred beliggende i det østlige Skåne.
I herredet lå blant andre borgen og setegården Gladsaxehus samt herregårdene Svabesholm, Esperødgård, Torupgård og Kronevoldgård.
I herredet ligger Nordens største bronsealdergrav Kongegraven i Kivik. Andre severdigheter er den middelalderlige St. Olofskirken.
Arnt J. Mørland

Bakgrunn

Mørland ble født i Arendal av foreldrene Sofie Jacobsen (1855–1945) og Jens Halvorsen Mørland (1853–1936). Han giftet seg 16. juli 1913 med Constance Thomsen (1889–1977). Begge ble begravet på Arendal kirkegård. Sammen fikk de fem barn, tre jenter og to gutter. Den ene jenta døde rett før sin fire års bursdag.

Skipsrederen

Mørland startet først opp med rederselskapet «Agdesidens Rederi», etablert 23. september 1916 sammen med John Wilson. I 1919 gikk Wilson ut av selskapet og etablerte sitt eget selskap, John Wilsons rederi. Mørland ble da eneeier og samme år etablerte han selskapet «Arnt J. Mørland». 
I 1927 startet han «Mørland Shipping Company», og i 1930 startet han «Mørland Tankrederi». Etterhvert satt han med kontrollen over alle tre selskapene. Mørland hadde store tap under andre verdenskrig, kun ett skip var igjen da krigen var over. Han ble arrestert av tyskerne 24. februar 1944 og ført til Arkivet i Kristiansand for avhør og deretter overført til Grini fangeleir. Han ble løslatt 8. mai 1945. Selskapet «Arnt J. Mørland» har idag (2009) kontorer på Langbryggen i Arendal.

Samfunnsstøtten

I tillegg til å være skipsreder var Mørland aktiv i det lokale samfunnsliv i Arendal. Han donerte blant annet penger til ombygging av kirkeorgelet i Trefoldighetskirken i Arendal, som sto ferdig i 1957, og sto bak etableringen av Arendal Sjømannsskole som sto ferdig i 1954. Han var også med på å donere penger til tre glassmalerier i sjømannskirken i Rotterdam. Han var også opptatt av å gi ungdom innblikk i livet til sjøs. I 1948 gav han flere av skipene sine i oppdrag å innlede et samarbeid med ulike skoler. Hvert skip ble adoptert av en skole og mens elevene skulle skrive til mannskapet om bord om hjemlige forhold, skulle mannskapet sende tilbake glimt fra sine opplevelser i form av en skipsavis.

Politikeren

Mørland satt som stortingsrepresentant for Kristelig Folkeparti i Aust-Agder fra 1953 til han døde i 1957.

Utmerkelser

Arnt J. Mørland ble utnevnt til ridder av 1. klasse av St. Olavs Orden og var ridder av 1. klasse av den svenske Vasaordenen.